Hult International Business School

Hult International Business School er en global handelshøyskole med campus i San Francisco, Boston, London, Dubai, Shanghai, Ashridge (Storbritannia) og New York City. Hult har studenter fra over 130 nasjoner og et alumni-nettverk bestående av over 16.000 fagfolk som arbeider over hele verden.
I 2015 fusjonerte høyskolen med Ashridge Business School, en verdenskjent institusjon fokusert på utdanning av ledere og forretningsfolk i master- og doktorgrader, under felles merkevare «Hult International Business School». Den samlede skolens mål er å bli verdens mest relevante handelshøyskole for arbeidsgivere over hele verden. Ashridge Business School fikk det nye navnet Ashridge Executive Education.
Hult International Business School er en non-profit registrert i den amerikanske delstaten Massachusetts og akkreditert av New England Association of Schools and Colleges og Association of MBAs. Ashridge (Bonar Law Memorial) Trust er en britisk registrert veldedighetsorganisasjon. Skolen har også blitt godkjent av British Accreditation Council of Independent, Further and Higher Education. Hult er medlem av Association to Advance Collegiate Schools of Business (AACSB).Handelshøyskolen tilbyr Bachelor- Mastergrader, MBA (mastergrad for utøvende ledere) og andre studieprogram. Alle amerikanske bachelor- og mastergrader er tildelt av Hult International Business School og akkreditert av New England Association of Schools and Colleges (NEASC). Alle britiske bachelor-, master og doktorgrader blir tildelt av Ashridge (Bonar Law Memorial) Trust, kjent som «Ashridge».


== Historie ==
The Management Education Institute, senere endret til Arthur D. Little School of Management, ble grunnlagt i 1964 av Arthur D. Little Inc, verdens eldste management consulting selskap. Institusjonen utviklet et ett-årig mastergrad studium i ledelse som ble lansert som skolens første program. Bare fem år tidligere, i 1959, ble Ashridge Management College etablert i Storbritannia. Blant Ashridges innledende partnere var selskaper som Shell, Guinness og Unilever. Ti år senere, i 1969, hadde Ashridge utvidet institusjonens virksomhet til å omfatte mer enn 100 studieprogram og mer enn 2000 studenter årlig. Arthur D. Little School of Management ble akkreditert av New England Association of Schools and Colleges i 1976, noe som åpnet for høyere akademisk integritet i en by der verdenskjente universitet som Harvard hadde blomstret for mer enn et århundre.
På grunn av økonomiske vanskeligheter ble Arthur D. Little School of Management kjøpt opp av den svenske forretningsmannen Bertil Hult og omdøpt Hult International Business School i 2003. Skolen skulle bygge på et nytt konsept med et internasjonalt fokus. Målet var å åpne nye studiesteder rundt om i verden og å akseptere internasjonale studenter fra land rundt om i verden for å etablere et læringsmiljø som gjør at elevene ikke bare lærer om virksomheten fra skolens lærere, men også om hverandres kulturer. I 2008 åpnet Hult deres første campus utenfor USA, i Dubai. Bare ett år senere åpnet skolen også sitt campus i London. Skolens San Francisco campus ble åpnet i 2010, mens skolens foreløpig siste campus ble åpnet i Shanghai i 2011.


== Rangeringer ==
Handelshøyskolens mastergradsprogram er rangert på 55.-plass i verden av The Economist og 62.-plass av Bloomberg Businessweek.


== Ashridge Executive Education rangeringer ==
Ashridge Executive Education ble rangert som #7 i kategorien «Best Custom Programs Globally» av Bloomberg Businessweek i 2013. I 2015 ble programmet rangert på 21.-plass i kategorien «Best Executive Education Programs Globally, Combined Rankings» av Financial Times.


== Bemerkelsesverdige professorer ==
Cari E. Guittard. Professor i Women's Leadership, Corporate Diplomacy and International Negotiations.
Daniel Deneffe. Ekspert i forretningsstrategi og prissetting.
Joanne Lawrence. Professor i Global Business and Society.
Joel Litman. Ekspert i Finance and Equity Valuation.
Hitendra Patel. Professor i Innovation and Growth
Michael Grandinetti. Professor i Entrepreneurship, Management and Marketing.
Olaf Groth. Professor i Management Strategy, Innovation & Economics.
Hap Klopp. Professor i Entreprenørskap. Grunnlegger av The North Face, en verdenskjent merkevare for utendørsklær.


== Referanser ==


== Eksterne lenker ==
(en) Offisielt nettsted 
(en) Hult International Business School – kategori av bilder, video eller lyd på Commons